สิบหลักการสำหรับการสถาปนาระบบอุดมการณ์เอกานุภาพ

สิบหลักการสำหรับการสถาปนาระบบอุดมการณ์เอกานุภาพ (เกาหลี: ; อาร์อาร์: "Dangui yuilsasangchegyehwangnibui 10 dae wonchik"; เอ็มอาร์: "Tangŭi yuilsasangch'egyehwangnibŭi 10 tae wŏnch'ik"; เรียกอีกชื่อว่า สิบหลักการแห่งระบบอุดมการณ์เดียว) คือชุดของหลักการ 10 ประการและ 65 มาตราที่กำหนดมาตรฐานสำหรับการปกครองและชี้นำพฤติกรรมของประชาชนชาวเกาหลีเหนือ ตีพิมพ์ครั้งแรกใน ค.ศ. 1974 สิบหลักการกำหนดให้มีความจงรักภักดีและการเชื่อฟังอย่างไม่มีเงื่อนไขต่อแนวคิดของคิม อิล-ซ็อง และต่อมาคือคิม จ็อง-อิล ผู้สืบทอดตำแหน่ง ทำให้พวกเขากลายเป็นผู้มีอำนาจทางการเมืองสูงสุดของประเทศ
การพัฒนา.
หลักการเหล่านี้ได้รับการเสนอครั้งแรกใน ค.ศ. 1967 โดยคิม ย็อง-จู น้องชายของคิม อิล-ซ็อง ผู้นำเกาหลีเหนือ ภายหลังอุบัติการณ์ฝ่ายคัปซันที่พยายามท้าทายอำนาจของคิม อิล-ซ็องและตำแหน่งผู้สืบทอดอำนาจในเวลานั้นของคิม ย็อง-จู ด้วยเหตุนี้ ระบบอุดมการณ์เอกานุภาพจึงเกิดขึ้นในบริบทของการอภิปรายนโยบายภายในพรรคแรงงานเกาหลีและความท้าทายภายนอกที่เกิดจากความแตกแยกระหว่างจีน–โซเวียตและการปฏิวัติวัฒนธรรมของจีน คิม อิล-ซ็องประกาศระบบนี้ต่อสาธารณชนในการกล่าวสุนทรพจน์ในการประชุมสมัชชาประชาชนสูงสุดในวันที่ 16 ธันวาคม ค.ศ. 1967 ในหัวข้อ "ขอเราปลูกฝังจิตวิญญาณการปฏิวัติแห่งความเป็นเอกราช การพึ่งพาตนเอง และการป้องกันตนเองให้ลึกซึ้งยิ่งขึ้นในทุกสาขาของกิจกรรมแห่งรัฐ" (เกาหลี: ; อาร์อาร์: "Gukgahwaldongui modeun bumuneseo jaju, jarip, jawiui hyeongmyeongjeongsineul deoung cheoljeohi guhyeonhaja"; เอ็มอาร์: "Kukkahwaltongŭi modŭn pumunesŏ chaju, charip, chawiŭi hyŏngmyŏngjŏngshinŭl tŏung ch'ŏlchŏhi kuhyŏnhaja")
หลักการเหล่านี้ถูกเขียนใหม่เพื่อตีพิมพ์โดยคิม จ็อง-อิลโดยได้รับความช่วยเหลือจากฮวัง จัง-ย็อบ หลังคิมกลายเป็นผู้สืบทอดตำแหน่งที่ชัดเจนของคิม อิล-ซ็องในเดือนกุมภาพันธ์ ค.ศ. 1974 หลักการที่ได้รับการปรับปรุงนั้นยาวขึ้นและขยายลัทธิบูชาบุคคลที่เกี่ยวข้องกับคิมให้กว้างขวางยิ่งขึ้น หลักการเหล่านี้ได้รับการยอมรับเป็นสถานะทางการในพรรคใน ค.ศ. 1974 หลักการเหล่านี้ได้รับการแก้ไขเป็นครั้งแรกในเดือนสิงหาคม ค.ศ. 2013 และแนวคิดใหม่หลายประการ เช่น ลัทธิคิมอิลซ็อง-คิมจ็องอิล การปฏิวัติซ็อนกุน และรัฐนิวเคลียร์ได้ถูกบรรจุไว้ในนั้น
การนำไปปฏิบัติ.
สิบหลักการได้ก้าวขึ้นมาเหนือรัฐธรรมนูญเกาหลีเหนือและกฤษฎีกาต่าง ๆ ของพรรคแรงงานเกาหลี และในทางปฏิบัติ ทำหน้าที่เสมือนกฎหมายสูงสุดของประเทศ
ในเกาหลีเหนือ สิบหลักการจะต้องถูกจดจำโดยพลเมืองทุกคน และหลักการเหล่านี้รับประกันความภักดีและการเชื่อฟังอย่างไม่มีเงื่อนไขต่อคิม อิล-ซ็อง คิม จ็อง-อิล และคิม จ็อง-อึน แหล่งข่าวที่ไม่ระบุชื่อบอกกับวิทยุเอเชียเสรี (Radio Free Asia) ว่าหลักการเหล่านี้เป็นส่วนสำคัญของชีวิตทางการเมืองและชีวิตประจำวันของผู้คนและจะต้องถูกปฏิบัติผ่านการประชุมวิพากษ์วิจารณ์ตนเองรายวัน ในการทำงาน ในโรงเรียน ฯลฯ ซึ่งเป็นรากฐานของลัทธิบูชาบุคคลเกาหลีเหนือ
สิบหลักการถูกนิยามว่าเป็น "ระบบอุดมการณ์ที่ทั้งพรรคและประชาชนได้รับการติดอาวุธอย่างมั่นคงด้วยอุดมการณ์ปฏิวัติของซูรย็อง (ผู้นำผู้ยิ่งใหญ่) และรวมกันเป็นปึกแผ่นรอบตัวท่าน โดยดำเนินสงครามปฏิวัติและการก่อสร้างภายใต้การนำเพียงหนึ่งเดียวของซูรย็อง"
เนื้อหา.
ฉบับ ค.ศ. 1974.
ได้รับการรับรองโดยคณะกรรมาธิการกลางพรรคใน ค.ศ. 1967 และประกาศใช้ใน ค.ศ. 1974
ฉบับละเอียด.
พันธมิตรพลเมืองเพื่อสิทธิมนุษยชนเกาหลีเหนือ ("Bughan-Ingwonsimin-Yeonhab") ให้รายละเอียดเพิ่มเติมเกี่ยวกับหลักการ
ฉบับ ค.ศ. 2013.
หลังอสัญกรรมของคิม จ็อง-อิลใน ค.ศ. 2011 หลักการได้รับการปรับปรุงให้รวมชื่อของเขาไว้เคียงข้างชื่อของคิม อิล-ซ็องโดยมีชื่อใหม่ว่า: "สิบหลักการสำหรับการสถาปนาระบบผู้นำเดียวของพรรค" ("Dang-ui Yuiljeoglyeongdochegyehwaglib-ui 10dae Wonchig")"